Πληροφορίες: Τάνια Κατσάνη

ΕΞΑΙΡΕΤΙΚΑ ΕΠΕΙΓΟΝ

**Αθήνα: 10.12.2020**

**Αρ. Πρωτ.: 1626**

ΠΡΟΣ: Υπουργό Εσωτερικών, κ. Π. Θεοδωρικάκο

**ΚΟΙΝ: «Πίνακας Αποδεκτών»**

ΘΕΜΑ: «Η Ε.Σ.Α.μεΑ. διεκδικεί την άρση των άδικων απολύσεων των εργαζομένων με αναπηρία στο Δήμο Καλαμαριάς**»**

**Κύριε Υπουργέ,**

Η Εθνική Συνομοσπονδία Ατόμων με Αναπηρία (Ε.Σ.Α.μεΑ.) –που αποτελεί τον τριτοβάθμιο κοινωνικό και συνδικαλιστικό φορέα των ατόμων με αναπηρία και των οικογενειών τους στη χώρα, επίσημα αναγνωρισμένο Κοινωνικό Εταίρο της ελληνικής Πολιτείας σε ζητήματα αναπηρίας- με το παρόν έγγραφο ζητά την παρέμβασή σας ώστε να ο Δήμος Καλαμαριάς να άρει τις απολύσεις τεσσάρων ατόμων με αναπηρία.

Η ΕΣΑμεΑ ενημερώθηκε από σύσσωμη την αντιπολίτευση του Δήμου ότι ο Δήμος Καλαμαριάς έστειλε στην ανεργία 4 εργαζόμενους με αναπηρία, με απόφαση της Κοινωφελούς Επιχείρησης του Δήμου Καλαμαριάς (ΚΕΔΚΑ), μετά από 4ετείς συμβάσεις και εν μέσω πανδημίας, ενώ οι ανάγκες που κάλυπτε αυτό το προσωπικό είναι υπαρκτές και πραγματικές και για αυτό τον λόγο οι προϊστάμενοι των Υπηρεσιών κατέθεσαν θετική εισήγηση για να παραμείνουν στις θέσεις τους. Μάλιστα επισημαίνεται ότι αυτή η απόφαση πάρθηκε στις 3 Δεκεμβρίου, Εθνική και Παγκόσμια Ημέρα Ατόμων με Αναπηρία…

Η ΕΣΑμεΑ καλεί τον δήμαρχο Καλαμαριάς Γιάννη Δαρδαμανέλη και την Διοίκηση της ΚΕΔΚΑ να αναιρέσει την άδικη απόφασή της, και να επαναφέρει τους εργαζόμενους στις θέσεις εργασίας τους. Καλεί την ηγεσία της ΚΕΔΚΕ να ενημερώσει τους δημάρχους ότι το αναπηρικό κίνημα δεν θα μείνει με σταυρωμένο χέρια, και οι ελάχιστες θέσεις των ατόμων με αναπηρία και χρόνιες παθήσεις θα διαφυλαχθούν πάση θυσία. Πρόκειται για θέσεις που έχουν κερδηθεί από τους αγώνες του εθνικού αναπηρικού κινήματος, με τη συνεργασία όλων των φορέων και των οργανώσεών του, ώστε να σπάσει το στίγμα και η απομόνωση και να εξαλειφθεί το φαινόμενο να είναι τα άτομα με αναπηρία τα πρώτα που απολύονται και τα τελευταία που προσλαμβάνονται.

Η ΕΣΑμεΑ καλεί το υπουργείο Εσωτερικών να μην υπάρξει δεύτερο γεγονός σαν αυτό και τα άτομα με αναπηρία να συνεχίσουν κανονικά την εργασία τους.

**Με εκτίμηση**

**Ο Πρόεδρος**

****

**Ι. Βαρδακαστάνης**

**Ο Γεν. Γραμματέας**

****

**Ι. Λυμβαίος**

**Πίνακας Αποδεκτών:**

* Γραφείο Υφυπουργού Εσωτερικών, κ. Θ. Λιβάνιο
* Γραφείο Γ.Γ. Ανθρώπινου Δυναμικού Δημόσιου Τομέα, κ. Π Χαραλαμπoγιάννη
* Γραφείο Γ.Γ. Εσωτερικών και Οργάνωσης, κ. Μ. Σταυριανουδάκη
* Γραφείο Προέδρου ΚΕΔΕ, κ. Δ. Παπαστεργίου
* Γραφείο Δημάρχου Καλαμαριάς, κ. Γ. Δαρδαμανέλη
* ΚΕΔΚΑ Καλαμαριάς
* Οργανώσεις- Μέλη Ε.Σ.Α.μεΑ.

|  |  |
| --- | --- |
| Λογότυπο προσβάσιμου εγγράφου MS Word (*.docx) | **Προσβάσιμο αρχείο Microsoft Word (\*.docx)**Το παρόν αρχείο ελέγχθηκε με το εργαλείο ***Microsoft Accessibility Checker*** και δε βρέθηκαν θέματα προσβασιμότητας. Τα άτομα με αναπηρία δε θα αντιμετωπίζουν δυσκολίες στην ανάγνωσή του. |